|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 5/2022

|  |  |
| --- | --- |
| Aika | Keskiviikko 14.9.2022 klo 9.00–12.18  |
| Paikka | Etäkokous Teams-sovelluksella |
| Paikalla | Ylijohtaja Riitta Kaivosoja, opetus- ja kulttuuriministeriö, puheenjohtajaHallitussihteeri Matleena Haapala, ympäristöministeriöProfessori Vesa-Pekka Herva, Oulun yliopistoElinkeino- ja ympäristölakimiessihteeri Sarita Kämäräinen, saamelaiskäräjät Yli-intendentti Jutta Kuitunen, MuseovirastoKulttuuriasiainneuvos Päivi Salonen, opetus- ja kulttuuriministeriöYli-intendentti Helena Taskinen, MuseovirastoHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeri Erikoistutkija Päivi Maaranen, Museovirasto, sihteeri |

# Kokouksen avaus ja asialistan hyväksyminen

Puheenjohtaja avasi kokouksen. Hyväksyttiin asialista.

# Edellisen kokouksen (25.5.2022) pöytäkirjan hyväksyminen

Hyväksyttiin edellisen kokouksen pöytäkirja.

# Työryhmän jäsenten keskustelu 22.6.2022 kommentointiaineistosta

Keskustelussa nousi esiin mm. seuraavia asioita: Varmistetaan, että lain rakenne vastaa

lain tavoitteita. Tiedonhallinnan osuutta on vielä täsmennettävä ja otettava huomioon myös

siihen liittyvät taloudelliset vaikutukset. Museoviraston ja alueellisten vastuumuseoiden

yhteistyömenetelmien on oltava joustavia. Ihmisjäännöksiä koskevaan sääntelyyn liittyy

paljon eettisiä ja tutkimuksellisia kysymyksiä, joiden välillä on tasapainoteltava. On

huolehdittava siitä, että yksittäisiä rauhoituspäätöksiä tehdään vain kohteista, jotka

edustavat hyvin lajiaan, ja ettei kohteiden ajoittamisen ole tarkoitus johtaa mittavaan

määrään kajoavia tutkimuksia ja näytteiden analysointia. Huolehditaan siitä, että lain

toimeenpanoon varataan riittävät resurssit ja että esityksen taloudelliset vaikutukset

arvioidaan muutenkin huolellisesti. Sovittiin, että Jutta Kuitunen toimittaa pykäläehdotuksen,

joka käsittelee metallinetsintää.

Lisäksi todettiin, että kommentteja on saatu myös lain suhteesta kaavoitukseen ja

maankäyttöön sekä saamelaisten arkeologiseen kulttuuriperintöön.

# Arkeologian keskustelutilaisuuden 15.6.2022 kommenttien esittely

# Erikoistutkija Päivi Maaranen esitteli keskustelutilaisuudessa ja sen jälkeen saatuja kommentteja. Kommenteista keskusteltiin yleisellä tasolla. Kaikki saadut kommentit otetaan huomioon valmistelun edetessä

# Työsuunnitelma syksyllä 2022 ja keskustelu aikataulusta

Hallitusneuvos Hanna Kiiskinen esitteli syksyn työsuunnitelmaa. Sovittiin termistöä koskevasta muutoksesta ja hyväksyttiin suunnitelma.

# Nykytilan kuvaus ja viranomaisten toimivaltaa sekä muutoksenhakua koskevat pykäläluonnokset

Lakimies Juha Maaperä esitteli asiaa, jonka jälkeen keskusteltiin asiasta. Sovittiin, että selvitetään, onko Museoviraston roolista arkeologisen kulttuuriperinnön suojelussa säädettävä myös Museovirastosta annetussa laissa. Muutoksenhaun osalta tarkistetaan oikeuspaikkaa koskeva sääntely ja otetaan harkintaan, että muutoksenhakuun oikeutetut tahot lueteltaisiin yleisten viittausten sijaan. Luonnosteltua nykytilan kuvausta pidettiin hyvänä.

# Muut asiat

Ei ollut muita asioita.

# Kokouksen päättäminen

Puheenjohtaja päätti kokouksen klo 12.18. Seuraava työryhmän kokous on 14.10.2022.

|  |
| --- |
| Vastaanottajat |
| Kopion saajat |